钦定古今图书集成/明伦汇编/闺媛典/第024卷 > 章甫妻沈氏
## 钦定古今图书集成/明伦汇编/闺媛典/第024卷 > 章甫妻沈氏

按《闽书》：沈氏，章甫妻。经理家事，无巨细皆有法。甫襟
度简远，未尝问生事。然奋羁旅起家，阖门千指，有宅
以居，有田以食，悉沈力也。自政和以来，四方无虞，仕
进者以攀附为荣。而沈每戒其子曰：“宜安素分，远权
门，盗贼且起，无远官，贻吾忧。”诸子仕者，谨奉其教，卒
以无患。闻者服其远识。